REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

07 broj 06-2/57-14

13. maj 2014. godine

B e o g r a d

**Z A P I S N I K**

**ČETVRTE SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU,**

**ODRŽANE 13. MAJA 2014. GODINE**

Sednica je počela u 9,10 časova.

 Sednici je predsedavao Petar Petrović, predsednik Odbora.

 Sednici su prisustvovali članovi Odbora: Žarko Mićin, Dragan Nikolić, Biljana Pantić Pilja, Olgica Batić, Živan Đurišić, Svetislav Vukmirica, Tanja Tomašević Damnjanović, Vladimir Đukanović, Suzana Spasojević, Meho Omerović, Dubravka Filipovski i Laslo Varga.

 Sednici su prisustvovali Miljana Zindović (zamenik Miletića Mihailovića) i Vesna Martinović (zamenik Balše Božovića).

Sednici nisu prisustvovali članovi Odbora: Aleksandar Martinović, Miletić Mihajlović, Suzana Spasojević, Balša Božović i Jovan Marković, niti njihovi zamenici.

 Sednici su, kao poverenici predlagača zakona, prisustvovali Biljana Pavlović, državni sekretar, Dušanka Garić, načelnik Odeljenja u Upravi za izvršenje krivičnih sankcija, Jovan Ćosić, šef Odseka, i Zlatko Petrović, viši savetnik u Ministarstvu pravde.

Sednici su, kao predstavnice predlagača odluke, prisustvovale Majda Rakić i Zorica Stojšić, članovi Državnog veća tužilaca.

Na predlog predsednika Odbora usvojen je sledeći:

D n e v n i r e d:

1. Razmatranje Predloga zakona o izvršenju krivičnih sankcija, koji je podnela Vlada (broj 713-1363/14 od 8. maja 2014. godine), u načelu;

2. Razmatranje Predloga zakona o izvršenju vanzavodskih sankcija i mera, koji je podnela Vlada (broj 7-1362/14 od 8. maja 2014. godine), u načelu;

3. Razmatranje Predloga zakona o izmenama i dopunama Zakonika o krivičnom postupku, koji je podnela Vlada (broj 713-1353/14 od 8. maja 2014. godine), u načelu;

 4. Razmatranje Predloga zakona o pravobranilaštvu, koji je podnela Vlada (broj 011-1361/14 od 8. maja 2014. godine), u načelu;

 5. Razmatranje Predloga zakona o posredovanju u rešavanju sporova, koji je podnela Vlada (broj 7-1354/14 od 8. maja 2014. godine), u načelu;

 6. Razmatranje Predloga zakona o izmenama i dopunama Zakona o parničnom postupku, koji je podnela Vlada (broj 7-1357/14 od 8. maja 2014. godine), u načelu;

 7. Razmatranje Predloga zakona o izmenama i dopunama Zakona o vanparničnom postupku, koji je podnela Vlada (broj 7-1360/14 od 8. maja 2014. godine), u načelu;

 8. Razmatranje Predloga zakona o izmenama Zakona o izvršenju i obezbeđenju, koji je podnela Vlada (broj 011-1355/14 od 8. maja 2014. godine), u načelu;

 9. Razmatranje Predloga odluke o izboru zamenika javnog tužioca, koji je podnelo Državno veće tužilaca (broj 02-1395/14 od 9. maja 2014. godine);

 10. Utvrđivanje Predloga odluke o prestanku funkcije javnom tužiocu u Osnovnom javnom tužilaštvu u Leskovcu;

 11. R a z n o.

Pre prelaska na rad po utvrđenom dnevnom redu usvojeni su zapisnici sa prve, druge i treće sednice Odbora.

**Prva tačka dnevnog rada: Razmatranje Predloga zakona o** **izvršenju krivičnih sankcija u načelu**

Poverenik predlagača zakona u uvodnom izlaganju predstavio je ukratko najznačajnija rešenja Predloga zakona. Posebno je, na pitanje Vladimira Đukanovića, objašnjen istitut sudije za izvršenje.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izvršenju krivičnih sankcija, u načelu.

 Za izvestioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda: Razmatranje Predloga zakona o izvršenju vanzavodskih sankcija i mera** **u načelu**

Poverenik predlagača zakona u uvodnom izlaganju predstavio je ukratko najznačajnija rešenja Predloga zakona.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izvršenju vanzavodskih sankcija i mera, u načelu.

Za izvestioca Odbora na sednici Narodne skupštine određen je Petar Petrović, predsednik Odbora.

**Treća tačka dnevnog reda: Razmatranje Predloga zakona o izmenama i dopunama Zakonika o krivičnom postupku** **u načelu**

Poverenik predlagača zakona u uvodnom izlaganju predstavio je ukratko najznačajnija rešenja Predloga zakona. Pri tom su, na pitanje Vladimira Đukanovića, posebno obrazložena rešenja predložena u članu 6, koja se odnose na pribavljanje evidencije o ostvarenoj elektronskoj komunikaciji po nalogu suda, i članu 7, koja se odnose na mogućnost zaključenja sporazuma o priznanju krivice do završetka glavnog pretresa. Olgica Batić je podržala predloženo rešenje o ovom sporazumu i podsetila na obavezu koja u vezi s tim proizlazi iz donete Nacionalne strategije za reformu pravosuđa i Akcionog plana za njeno sprovođenje.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakonika o krivičnom postupku, u načelu.

 Za izvestioca Odbora na sednici Narodne skupštine određen je Petar Petrović, predsednik Odbora.

**Četvrta tačka dnevnog reda: Razmatranje Predloga zakona o pravobranilaštvu** **u** **načelu**

Poverenik predlagača zakona u uvodnom izlaganju predstavio je ukratko najznačajnija rešenja Predloga zakona.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o pravobranilaštvu, u načelu.

Za izvestioca Odbora na sednici Narodne skupštine određen je Petar Petrović, predsednik Odbora.

**Peta tačka dnevnog reda:** **Razmatranje Predloga zakona o posredovanju u rešavanju sporova, koji je podnela Vlada** **u načelu**

Poverenik predlagača zakona u uvodnom izlaganju predstavio je ukratko najznačajnija rešenja Predloga zakona.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o posredovanju u rešavanju sporova, u načelu.

Za izvestioca Odbora na sednici Narodne skupštine određen je Petar Petrović, predsednik Odbora.

**Šesta tačka dnevnog reda:** **Razmatranje Predloga zakona o izmenama i dopunama Zakona o parničnom postupku** **u načelu**

Poverenik predlagača zakona u uvodnom izlaganju predstavio je ukratko najznačajnija rešenja Predloga zakona.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o parničnom postupku, u načelu.

 Za izvestioca Odbora na sednici Narodne skupštine određen je Petar Petrović, predsednik Odbora.

**Sedma tačka dnevnog reda:** **Razmatranje Predloga zakona o izmenama i dopunama Zakona o vanparničnom postupku** **u načelu**

Poverenik predlagača zakona u uvodnom izlaganju predstavio je ukratko razloge za predlaganje ovog zakona.

 Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o vanparničnom postupku, u načelu.

 Za izvestioca Odbora na sednici Narodne skupštine određen je Petar Petrović, predsednik Odbora.

**Osma tačka dnevnog reda:** **Razmatranje Predloga zakona o izmenama Zakona o izvršenju i obezbeđenju, koji je podnela Vlada** **u načelu**

Poverenik predlagača zakona u uvodnom izlaganju predstavio je ukratko razloge za predlaganje ovog zakona, ukazujući da se predlažu samo najhitnije izmene koje proističu iz zakona kojim je uređena mreža sudova. Obavestio je članove Odbora, pri tom, da je obrazovana radna grupa koja priprema temeljne izmene ovog zakona.

 Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama Zakona o izvršenju i obezbeđenju, u načelu.

 Za izvestioca Odbora na sednici Narodne skupštine određen je Petar Petrović, predsednik Odbora.

**Deveta tačka dnevnog reda:** **Razmatranje Predloga odluke o izboru zamenika javnog tužioca, koji je podnelo Državno veće tužilaca** **u načelu**

 Povodom ovog predloga Državnog veća tužilaca Odbor je, na osnovu čl. 51. i 201. Poslovnika Narodne skupštine, podneo

I Z V E Š T A J

 Odbor za pravosuđe, državnu upravu i lokalnu samoupravu je konstatovao da je Predlog odluke o izboru zamenika javnog tužioca podnelo Državno veće tužilaca kao ovlašćeni predlagač, u skladu sa članom 75. stav 1. Zakona o javnom tužilaštvu i članom 13. alineja druga Zakona o Državnom veću tužilaca.

 Odbor je odlučio da predloži Narodnoj skupštini da prihvati Predlog odluke o izboru zamenika javnog tužioca.

Za izvestioca Odbora na sednici Narodne skupštine određen je Petar Petrović, predsednik Odbora.

**Deseta tačka dnevnog reda:** **Utvrđivanje Predloga odluke o prestanku funkcije javnom tužiocu u Osnovnom javnom tužilaštvu u Leskovcu**

Odbor za pravosuđe, državnu upravu i lokalnu samoupravu razmotrio je Odluku Državnog veća tužilaca kojom je utvrđeno da su se ispunili uslovi da Radivoju Nedeljkoviću, javnom tužiocu u Osnovnom javnom tužilaštvu u Leskovcu, na osnovu člana 89. stav 1. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12-US, 121/12, 101/13 i 108/13-dr.zakon), prestane funkcija javnog tužioca po sili zakona, jer je navršio radni vek, i utvrdio je Predlog odluke o prestanku funkcije javnog tužioca u Osnovnom javnom tužilaštvu u Leskovcu.

Odbor je odlučio da Predlog odluke dostavi Narodnoj skupštini, sa predlogom da se razmatra po hitnom postupku, u skladu sa članom 167. Poslovnika Narodne skupštine.

 Za predstavnika Odbora na sednici Narodne skupštine određen je Petar Petrović, predsednik Odbora.

**Jedanaesta tačka dnevnog reda: R a z n o**

U okviru ove tačke dnevnog reda, povodom obaveštenja Ksenije Dajanović, dosadašnjeg javnog tužioca u Osnovnom javnom tužilaštvu u Somboru, da je 7. maja 2014. godine izabrana za zamenika javnog tužioca u Višem javnom tužilaštvu u Novom Sadu, konstatovano je da nema osnova, ni potrebe za donošenje odluke Narodne skupštine o prestanku javnotužilačke funkcije u slučajevima kada se nosilac ove funkcije izabere na drugu funkciju u javnom tužilaštvu. Zakonom o javnom tužilaštvu, članom 85. stav 2, uređeno je ovo pitanje tako što je utvrđeno da javnom tužiocu i zameniku javnog tužioca stupanjem na funkciju prestaje druga funkcija u javnom tužilaštvu.

Sednica je završena u 9,45 časova.

Sednica je tonski snimana.

SEKRETAR PREDSEDNIK

Ljiljana Miletić Živković Petar Petrović